24/06/2016 Hósdagin 23. juni var prógvhandan á Fiskivinnuskúlanum, har 19 næmingar fingu gymnasialt miðnámsprógv á tilfeingisbreytini. Tey eru samstundis tey fyrstu nakrantíð, sum fáa eitt slíkt prógv, síðan nýggja gymnasiala miðnámsskipanin fór av bakkastokki í 2013. Tískil skriva tey føroyska skúlasøgu. Tilfeingisbreytin er ein føroyskt uppfinning, sum ikki finst aðrastaðni. Tí er nýggja breytin ein spennandi roynd at skipa eina gymnasiala útbúgving, sum er málrættað til føroyska samfelagið, men sum eisini kann nýtast í altjóða høpi. Hesi fingu prógv: Arngrímur Joensen, Kvívík, Ása E. Nielsen, Sandavágur, Astrid L. í Garðastovu, Vestmanna, Bjartur L. Nikulásson, Skopun, Bjørg M. Rubeksen, Tórshavn, Durita E. Hansen, Kollafjørður, Eli Joensen, Kollafjørður, Eva Kjæld Hansen, Tórshavn, Hans Meinhard í Eyðansstovu, Mykines, Hansa Frederiksberg, Nes, Janhild Jensen, Vestmanna, Jonita á Plógv, Sandavágur, Karina í Soylu Joensen, Tórshavn, Linda Elisabet á Geilini, Tórshavn, Poul Eli Johannesen, Skála, Sára N. Arabo, Oyrareingir, Sascha D. Niclassen, Miðvágur, Sólbjørg H. Ørvarodd, Hoyvík og Tóki Berg Mikkelsen, Tórshavn 24/06/2016 Danska sjúkrasysturin, Christina Hansen er í rættinum vorðin dømd í fongsul restina av ævi síni. Dómin hevur hon fingið, tí hon hevur dripið trý fólk í arbeiði og framt eina drápsroynd. Dómarar og nevningar eru samdir um sagda dóm. Men verjin hjá dømda hevur longu kært dómin inn fyri landsrættin og krevur frídøming, skrivar DR The Bloody Beetroots skapa ársins størstu strandarveitslu á Gøtu sandi, tá ið elektroniski úrmælingurin Sir Bob Cornelius Rifo øsir alt upp í skúm Frá altjóða festivalum sum Tomorrow Land, Electric Daisy, The Big Day Out og Ultra koma SBCR aka the The Bloody Beetroots á G! at sparka ársins festival í gongd. Sandurin í Syðrugøtu verður karmur um eina elektroniska veitslu, sum vit ongantíð fyrr hava sæð í Føroyum. Sir Bob Cornelius Rifo er ein altjóða viðurkendur tónasmiður við einum altjóða milliónaskara av fylgjarum, sum taka undir við listarligum frælsi, fríari talu og kaos. Nýggjasta útgávan hjá SBCR aka The Bloody Beetroots, við millum øðrum Sir Paul McCartney, Tommy Lee og Greta Svabo Bech endaði millum 10 tær bestu hjá Itunes. Kongurin av punk rock dance, sum Sir Bob verður róptur, elskar Gretu Svabo Bech og júst lagið hjá teimum báðum Chroicles of a Fallen Love hevur meira enn 3 mió. vísingar á Youtube. Tónleikaliga Tjóðarhátíð Føroyinga Einki antibiotika ella leivdir av evnum móti laksalús var ávíst í føroyskum alifiski, og nøgdirnar av tungmetalum og lívrunnum eiturevnum vóru langt undir ásett mørk. Tað skrivar Heilufrøðiliga Starvstova Samandráttur av úrslitum Yvirvøkan av føroyskum alifiski hevur ikki ávíst nakrar leivdir av heilivági ella onnur ólóglig evni í árinum frá 2001-2015. Sýni kannað fyri tungmetal vístu lág virði fyri kyksilvur, kadmium og blýggj. Nøgdin av lívrunnum evnum, so sum PCB og dioksin, var eisini lágt í øllum sýnum. Viðvíkjandi leivdum av antibiotika í livur og vødda, so vóru øll sýni negativ. Samlaða tali av sýnum í 2015 vóru 576. Ætlandi vera umleið 600 sýnir tikin í ár. Aftur í ár skipar Lions Club Tórshavn fyri Ólavsøkuframsýning í Müllers Pakkhúsi Seytjanda árið á rað skipar Lions Club Tórshavn á ólavsøku í ár fyri listaframsýning í Müllers Pakkhúsi, sum verður í døgunum 27. til 30. juli. Sum vant, eru øll seld atgongumerki við í lutakasti um ein málning hjá einum kendum listafólki, og haraftrat fer bæði sølan av atgongumerkjum og partvíst av málningum til vælgerandi endamál. Týsdagin í næstu viku verður kunngjørt, hvat endamálið verður hesaferð, ið ágóðum av framsýningini skal fara til. Listafólk kunnu í mesta lagi sýna fram tríggjar málningar í part, og freistin at boða frá luttøku á framsýningini, er týsdagin 19. juli, og málningarnir skulu latast inn til framsýningina fríggjadagin 22. juli. Tey, ið ætla at fáa okkurt av sínum verkum sýnt fram í Müllers Pakkhúsi á ólavsøku, skulu annaðhvørt ringja til 597600 ella senda teldupost til lions. torshavn @ hotmail. com, so fáa tey tilmeldingarskjal sendandi. Framsýningin verður í ár opin 27. juli klokkan 16-20, ólavsøkuaftan og ólavsøkudag klokkan 14-20 og 30. juli klokkan 14-18. Seytjanda árið á rað hevur Lions Club Tórshavn sína árligu Ólavsøkuframsýning í Müllers Pakkhúsi Tíðindaskriv Klaksvíkar kommuna bjóðar nú borgarum í Norðoyggjum avgreiða nøkur av sínum viðurskiftum við kommunulæknan umvegis ein nýggjan viðtaluportal, sum hevur fingið heitið www. laknarklaksvik. fo Hósdagin 23. juni 2016 vóru Jógvan Skorheim, borgarstjóri, og Óluva Klettskarð, nevndarforkvinna, í Læknamiðstøðini við Sandin í Klaksvík og tendraðu nýggja viðtaluportalin, ið skal gera tað lættari hjá viðskiftafólkum at avgreiða nøkur av sínum kommunulæknaørindum. Í hesum umfari fer skipanin at fevna um hesi kommunulæknaørindi, sum norðoyingar nú kunnu avgreiða á www. laknarklaksvik. fo: · Bílegging av tíð hjá lækna · Umbøn um avlýsing ella broyting av tíð hjá lækna · Endurnýggjan av resept Mannagongdin er tann, at viðskiftafólk fara inn á www. laknarklaksvik. fo, og har tøppa tey neyðugu upplýsingarnar inn í eitt oyðublað, sum skipanin síðani sendir Læknamiðstøðini. Síðan taka læknaskrivarar sær av víðari viðgerð av umbønunum og senda svar aftur til viðskiftafólkið. Kann víðkast til alt landið-Hetta átakið er ein liður í stremban okkara at menna og betra tær tænastur, sum verða veittar borgarum okkara, siga Óluva Klettskarð og Jógvan Skorheim, sum eisini vísa á, at henda skipan, sum nú verður roynd í Norðoyggjum, kann víðkast til at fevna um alt landið, so hetta frambrot kann koma øllum borgarum tilgóðar. -Hetta er ein einføld skipan, sum eisini riggar á smærri eindum so sum teldlum og snildfonum, og tí vóna vit, at fólk fara at taka henda møguleika til sín. -Viðtaluportalurin kemur ikki ístaðin fyri verandi, men er ein møguleiki aftur at verandi telefonviðtalu á tlf. nr. 663300, sum vit kenna í dag, er framvegis møgulig at nýta. Trygg skipan Skipanin lýkur øll krøv um tryggleika, har allir upplýsingar verða væl vardir, og har útgerðin liggur í tryggum kørmum hjá Føroya Tele. Upplýsingar fara tí ikki út um landoddarnar, sum er eitt lógarkrav frá almennari síðu. Tað er fyritøkan Formula, sum hevur ment skipanina. Eitt av teimum fýra nýggju veitingarskipunum hjá Thor í Hósvík kemur um vikuskiftið á sína fyrstu vitjan í Føroyum. Talan er um Thor Frigg, ið varð latið eigarunum um Ólavsøku í fjør, og sum hevur 10 ára sáttmála við seismikkfelagið PGS, eins og hini trý nýggju systurskipini hava. Í fjør fekk partafelagið Thor í Hósvík fýra nýggj veitingarskip, sum reiðaríið lat byggja í Turkalandi. Eitt av skipunum, Thor Magni, vitjaði í Føroyum hesa tíðina fyri einum ári síðani, og nú um vikuskiftið kemur næsta skipið á vitjan hendanvegin. Tað er Thor Frigg, sum hevur arbeitt saman við Ramform Vanguard, Ramform Sterling og eisini øðrum skipum hjá PGS. Talan hevur verið um uppgávur í bæði donskum og norskum sjóøki, eins og í sjóøki við Kongo og Angola. Í løtuni arbeiðir skipið í norskum øki saman við nýggjasta skipinum hjá PGS, Ramform Thethys. Uppgávurnar fevna um veiting av útgerð og provianti, at bunkra seismikkskipini, meðan tey arbeiða, og at syrgja fyri manningarskifti hjá skipunum, so tey sleppa undan at bróta arbeiðið av, meðan tað fer fram. Thor Frigg roynist væl til endamálið, og leigarin av skipinum sigur seg vera sera væl nøgdan við bæði skip og manning. Fýra føroyingar sigla við Thor Frigg, umframt fimm bulgarar og tveir filippinar. Tey fýra nýggju skipini hava fingið nøvn úr norðurlendsku gudalæruni, eins og navnið á eigaranum, Thor, stavar úr. Skipanøvnini, Thor Frigg, Thor Freya, Thor Magni og Thor Modi, eru somuleiðis í tráð við sjálvsøgdu javnstøðurættindini í okkara tíð við tveimum konufólka- og tveimum mannfólkanøvnum. Thor Frigg kemur á Fuglafjørð leygardagin at bunkra tungolju og fer væntandi avstað aftur einaferð seinnapartin sama dag. Sí annars www. thor. fo